CELEX: 32019R0334
Language: hr
Date: 2018-12-19 00:00:00
Title: Delegirana uredba Komisije (EU) 2019/334 оd 19. prosinca 2018. o izmjeni Delegirane uredbe (EU) 2015/2446 u pogledu rokova za podnošenje ulaznih skraćenih deklaracija i deklaracija prije otpreme u slučaju prijevoza morem kojemu je polazište ili odredište u Ujedinjenoj Kraljevini Velike Britanije i Sjeverne Irske, Kanalskim otocima i Otoku Manu

28.2.2019   
               
               
                  HR
               
               
                  Službeni list Europske unije
               
               
                  L 60/1
               
            
         DELEGIRANA UREDBA KOMISIJE (EU) 2019/334
         оd 19. prosinca 2018.
         o izmjeni Delegirane uredbe (EU) 2015/2446 u pogledu rokova za podnošenje ulaznih skraćenih deklaracija i deklaracija prije otpreme u slučaju prijevoza morem kojemu je polazište ili odredište u Ujedinjenoj Kraljevini Velike Britanije i Sjeverne Irske, Kanalskim otocima i Otoku Manu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 131. točku (b) i članak 265. točku (a),
         budući da:
         
                     (1)
                  
                  
                     Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji. Ugovori se prestaju primjenjivati na Ujedinjenu Kraljevinu od dana stupanja na snagu sporazuma o povlačenju ili, ako do toga ne dođe, dvije godine od te obavijesti odnosno od 30. ožujka 2019., osim ako Europsko vijeće, u dogovoru s Ujedinjenom Kraljevinom, jednoglasno odluči produljiti to razdoblje.
                  
               
                     (2)
                  
                  
                     Kad Ujedinjena Kraljevina postane treća zemlja i ako se sporazum o povlačenju ne sklopi, roba koja dolazi na carinsko područje Unije iz Ujedinjene Kraljevine podlijegat će obvezi podnošenja ulazne skraćene deklaracije, a roba koja napušta carinsko područje Unije i čije je odredište u Ujedinjenoj Kraljevini podlijegat će obvezi podnošenja deklaracije prije otpreme. Te se deklaracije podnose u roku koji carinskim upravama država članica ostavlja dovoljno vremena za provedbu primjerene analize rizika u svrhu sigurnosti i zaštite prije dolaska robe, odnosno prije otpreme robe te bez uzrokovanja velikih smetnji u logističkim tokovima i postupcima gospodarskih subjekata.
                  
               
                     (3)
                  
                  
                     Trenutačno su, u skladu s Delegiranom uredbom Komisije (EU) 2015/2446 (2), utvrđeni posebni rokovi za podnošenje ulaznih skraćenih deklaracija ili deklaracija prije otpreme u pogledu kretanja tereta između carinskog područja Unije i svih luka na Sjevernom moru. Kad Ujedinjena Kraljevina postane treća zemlja, isti bi se rokovi trebali primjenjivati u te svrhe na robu koja se prevozi morem, a koja dolazi iz luka ili odlazi u luke u Ujedinjenoj Kraljevini koje nisu na Sjevernom moru. Stoga bi se rokovi utvrđeni za luke na Sjevernom moru trebali primjenjivati na sve luke u Ujedinjenoj Kraljevini Velike Britanije i Sjeverne Irske te Kanalskim otocima i Otoku Manu.
                  
               
                     (4)
                  
                  
                     Ova bi Uredba trebala hitno stupiti na snagu i početi se primjenjivati od dana nakon dana prestanka primjene Ugovorâ na Ujedinjenu Kraljevinu i u Ujedinjenoj Kraljevini, osim ako do tog datuma stupi na snagu sporazum o povlačenju sklopljen s Ujedinjenom Kraljevinom,
                  
               DONIJELA JE OVU UREDBU:
         
            Članak 1.
            Delegirana uredba (EU) 2015/2446 mijenja se kako slijedi:
            
                        (1)
                     
                     
                        u članku 105. točki (c) dodaje se sljedeća točka:
                        
                                    „vi.
                                 
                                 
                                    sve luke u Ujedinjenoj Kraljevini Velike Britanije i Sjeverne Irske te Kanalskim otocima i Otoku Manu;”;
                                 
                              
                  
                        (2)
                     
                     
                        u članku 244. stavku 1. točki (a) podtočka ii. zamjenjuje se sljedećim:
                        
                                    „ii.
                                 
                                 
                                    za kretanja tereta u kontejnerima između carinskog područja Unije i Grenlanda, Farskih otoka, Islanda ili luka na Baltičkom moru, Sjevernom moru, Crnom moru ili Sredozemlju, svih luka u Maroku te svih luka u Ujedinjenoj Kraljevini Velike Britanije i Sjeverne Irske te Kanalskim otocima i Otoku Manu najkasnije dva sata prije otpreme iz luke na carinskom području Unije;”.
                                 
                              
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od sljedećeg dana od dana prestanka primjene Ugovorâ na Ujedinjenu Kraljevinu i u Ujedinjenoj Kraljevini u skladu s člankom 50. stavkom 3. Ugovora o Europskoj uniji.
            Međutim, ova se Uredba ne primjenjuje ako sporazum o povlačenju sklopljen s Ujedinjenom Kraljevinom u skladu s člankom 50. stavkom 2. Ugovora o Europskoj uniji do tog datuma stupi na snagu.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. prosinca 2018.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 269, 10.10.2013., str. 1.
         
         
            (2)  Delegirana uredba Komisije (EU) 2015/2446 od 28. srpnja 2015. o dopuni Uredbe (EU) br. 952/2013 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije (SL L 343, 29.12.2015., str. 1.).